Pumptrack poligon ali Kolopark je sestavljen iz asfaltiranih grbin in zavojev, ki so med seboj ritmično povezani v krožno celoto. Razgibanost poligona omogoča zabavno, a varno športno izkušnjo za vse generacije. Pumptrack poligon omogoča tako učenje vožnje s kolesom ali drugimi rekviziti, kot tudi vadbo vrhunskih športnikov, ker je hitro gibanje po poligonu fizično intenzivno. Po pumptracku se ne premikamo z odrivanjem ali vrtenjem pedal temveč s premikanjem težišča telesa. Prav inovativen način poganjanja pumptrack poligone ločuje od ostalih objektov in stez.